Diari Oficial de la Generalitat Valenciana


Sumari del DOGV 4613, del 22-10-2003 (2003/11890)

Informació pública del programa per al desenvolupament de l'actuació integrada de la unitat d'execució única del pla parcial del SA.U. R-1, de les normes subsidiàries de Salinas.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   4613

Data del DOGV
:   22-10-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/11101


Organisme emissor
:   Ajuntament de Salinas

Tipus de document
:   Anunci

Informació pública del programa per al desenvolupament de l'actuació integrada de la unitat d'execució única del pla parcial del SA.U. R-1, de les normes subsidiàries de Salinas. [2003/S11083]
  
Havent elaborat el programa per al desenvolupament de l'actuació integrada de la unitat d'execució única del pla parcial del SA.U. R-1, de les normes subsidiàries de Salinas, l'avantprojecte d'urbanització, el projecte de reparcel·lació i l'alternativa tècnica d'este sector, l'Alcaldia, mitjançant Decret núm. 04/10/03, de data 7 d'octubre de 2003, ha acordat l'exposició al públic durant el termini de 20 dies de tota la documentació mencionada, i es troba a disposició de qualsevol interessat en les oficines municipals.
  
Durant el període d'exposició de 20 dies, comptadors a partir de la publicació del present edicte en el Diari Oficial de la Generalitat Valenciana, es podrà consultar la documentació abans citada i s'admetran tantes al·legacions com alternatives tècniques a les contingudes en el programa, i després de la conclusió, qui, sent-ne o no propietaris de terrenys afectats tinguen interessos en competir per a ser seleccionats com a adjudicataris del corresponent programa, podran presentar proposicions juridicoeconómiques. Estes últimes, les proposicions juridicoeconòmiques, podran presentar-se durant els cinc dies següents al venciment del termini dels 20 dies abans esmentats.
  
Les alternatives tècniques es presentaran a la vista, amb la documentació expressada en els apartats A) i B) de l'article 32 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, acompanyada, si s'escau, de projectes complementaris. Les proposicions juridicoeconòmiques es presentaran en plica tancada amb la documentació mencionada en els apartats C) i D) de l'article 32 abans assenyalat.
  
Els terminis anteriorment indicats quedaran prorrogats per 20 dies addicionals si durant els 10 dies primers d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això en la quantia que reglamentàriament es determine. La pròrroga es farà constar en l'expedient i es comunicarà a qui per desconéixer-la presentaren pliques prematurament.
  
L'acte d'obertura de pliques se celebrarà en la següent data hàbil a la de la conclusió per a presentar-les, del desenvolupament i resultat del qual s'alçarà acta. Si este dia fóra dissabte, es posposarà al següent dia hàbil.